เงินบาทเปิด 31.50/52 บาทต่อดอลล่าร์
ธนาคารซีไอเอ็มบีไทย รายงาน เงินบาทเปิด 31.50/52 คาดแข็งค่าตามภูมิภาค มองกรอบ 31.45-31.55
16 ส.ค. 2555

ธนาคารซีไอเอ็มบีไทย รายงาน เงินบาทเปิด 31.50/52 คาดแข็งค่าตามภูมิภาค มองกรอบ 31.45-31.55
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.50/52 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาดที่ระดับ 31.53/55 บาท/ดอลลาร์
แนวโน้มการเคลื่อนไหวของเงินบาทวันนี้คาดว่ามีทิศทางแข็งค่าตามสกุลเงินในภูมิภาค แต่ยังไม่มีปัจจัยเด่นที่จะมีผลต่อตลาดมากนัก เป็นเพียงการติดตามการประกาศตัวเลขเศรษฐกิจรายสัปดาห์ของทั้งฝั่งสหรัฐฯ และยุโรป เช่น กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, กระทรวงพาณิชย์สหรัฐเปิดเผยข้อมูลการเริ่มสร้างบ้านและการอนุญาตก่อสร้างเดือนก.ค, อัตราเงินเฟ้อ และยอดค้าปลีก เป็นต้น
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.08/12 เยน/ดอลลาร์ ส่วนเงินยูโรอยู่ที่ระดับ 1.2297/2300 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.45-31.55 บาท/ดอลลาร์